4ኛ፡- በትግራይ ሕዝብ እና በህወሓት መካከል ምንም ዓይነት ልዩነት የለም። ቀንደኛ የህወሓት አባላትና አመራሮች እንደሚሉት፤ “ህወሓት ማለት የትግራይ ሕዝብ ነው፣ የትግራይ ሕዝብ ማለት ደግሞ ህወሓት ነው።” በዚህ መሰረት ለህወሓት ጥሩ የሆነ ነገር ለትግራይ ህዝብ ጥሩ ነው፣ ለፓርቲው መጥፎ የሆነ ነገር ደግሞ ለህዝቡ መጥፎ ነው። ስለዚህ ከፓርቲው አመራሮች የተለየ ሃሳብና አመለካከት ማንፀባረቅ፣ የድርጅቱን ሥራና አሰራር መተቸት፣ የህወሓት ተቃዋሚ የሆነ ፓርቲ መመስረትና አባል መሆን፣ በአጠቃላይ ከህወሓት ፍላጎትና ፍቃድ ውጪ መደራጀትና መንቀሳቀስ በትግራይ ህዝብ ላይ እንደተፈፀመ ክህደት፥ ጥፋትና ውርደት ተደርጎ ይወሰዳል። ስለዚህ ትግራይ ውስጥ “ጥሩ” እና “መጥፎ” (Good & Evil) የሚለው እሳቤ በራሱ ከህወሓት ፍላጎትና ምርጫ አንፃር የተቃኘ ነው።
